text:
Totontonen ed Privacy tan Cookies
Rerespetoen na organisasyon na Saray Tasi nen Jehova iray kanepegan na totoo ed privacy. Pian nanengneng mo so impormasyon nipaakar ed interon mundo ya Totontonen ed Proteksion na Data na organisasyon na Saray Tasi nen Jehova, ipangasin i-click iya.
Nabasa ed Totontonen ed Proteksion na Data no panon ya aasikasoen na organisasyon na Saray Tasi nen Jehova so personal ya data. Ontan met, wala ray espisipikon totontonen ya onaplika ed sayan website ya inusar tan impaliwawa ed leksab.
Sayan website et kayarian na Watchtower Bible and Tract Society of New York, Inc. (“Watchtower”), sakey a korporasyon ed New York ya aliwan parad negosyo tan onsusuporta ed saray aktibidad na Saray Tasi nen Jehova tan ed panagbangat na Biblia. Arum ed saray server ya manho-host ed sayan website et walad United States of America.
Personal ya Data
Say personal ya data odino impormasyon ya in-submit mo ed sayan website et usaren labat parad gagala ya impaamta ed sika diad panaon na impangi-submit mo.
Agmi iiter ed anggan siopa so personal ya impormasyon mo puera labat no kaukolan itan pian nagawaan so in-request mon serbisyo, no nipaamta la itan ed sika, odino no manisia kamin say pangiter ed satan ya impormasyon et kaukolan pian natumbok so ley o saray totontonen odino no kekerewen na saray walad autoridad odino pian naamtaan tan napaliisan so panagsaol tan saray problema ed seguridad o teknikal. No usaren mo iyan website, onaabuloy kan ipaamta mi so personal ya impormasyon mo ed saray third party parad sarayan gagala labat. Antokaman ya impormasyon ya i-submit mo et agmin balot ilako, usaren ed negosyo, odino ipa-renta.
Saray Third-Party ya Website. No maminsan, sayan website et walaan na saray link ya onlad third-party ya website ya mangiiter na serbisyo parad sikami (singa bilang, say panfill-up ed saray online form). Naamtaan mo ya wala kad third-party ya website lapud duma so itsura na satan tan nasalatan so walad address bar na browser mo. No manpipili kami na saray third-party ya website, itse-tsek mi iray totontonen da ed privacy tan saray totontonen da ed proteksion na data pian naseguro ya mipara so estandarte ra ed saray uusaren min totontonen, tan regular min gagawaen iya. No wala ray tepet mo nipaakar ed saray totontonen na third-party ya website, nengnengen so totontonen ya walad website da.
Seguridad
Aasikasoen min maong so seguridad na personal ya impormasyon ya inter mo. Legan mon ise-send so personal ya impormasyon mo, proprotektaan mi itan diad panguusar mi na encryption a singa say Transport Layer Security (TLS). Manguusar kami na saray computer system ya limitado labat so maka-access tan walad saray lugar ya uusaran na pisikal tan elektronikon paraan ed seguridad, tan wala ray procedure ya tutumboken pian naprotektaan so impormasyon ya ise-send ed sikami.
Account
Say e-mail address ya iter mo no manggawa kay account ed sayan website so usaren pian nakontak ka nipaakar ed account mo. Singa bilang, no alingwanan moy user name odino password mo tan patulongan kan manlog-in, ipawit mid e-mail address ya walad user profile mo no antoy gawaen mo.
Donasyon
No mandonasyon ka online, laen mi so ngaran tan contact information mo. Pian naawat mi donasyon mo panamegley na credit card, manguusar kami na accredited online payment processing services ya walaan na world-class ya seguridad tan totontonen ed privacy na data. Agmi isi-save so credit card information mo, numero na bank account mo, odino arum nin impormasyon ed account mo ya isu-submit ed saray processing services, tan anggapoy access mid saratan. Say mangaawat ed donasyon et walaan na rekord na saray transaksion diad loob na samploran taon odino onsulok ni. Kaibad satan so rekord na petsa na impandonasyon, no pigaray indonasyon, tan paraan na impandonasyon. Makatulong iratan ed sikami pian natumbok iray accounting standard tan naebatan mi so antokaman ya tepet mo legan na satan ya panaon. Agmi ka kontaken pian onkerew na kaaruman ya donasyon.
Arum Nin Impormasyon
Sarag mon i-submit so personal ya impormasyon mo (singa say ngaran mo, postal address, tan numero na teleponom) parad arum ya gagala aliwa labat ya diad pandonasyon odino panggawa na account (singa bilang no man-request kay libren panagaral na Biblia). Kokolektaen, isi-save, tan uusaren mi iyan impormasyon para labat ed gagala na impangiter mo tan anggad no kaukolan labat.
Cookies tan Mipara Iran Technology
Wala ray kokolektaen min impormasyon no ombisita kad website mi. Kokolektaen mi irayan impormasyon panamegley na “cookies,” “web beacons,” tan mipara iran technology. Say terminon cookie diad sayan totontonen ed privacy et malaknab so usar to tan kaibad satan iray miparan technology singa say “local storage.”
Cookies. Singa met ed maslak iran website, no ombisita kad sayan website et walay melag ya data ya tatawagen ya “cookie” ya nayarin ni-save ed cell phone, tablet, odino computer mo. Nanduruma so klase na cookies tan nanduruma met so usar da tan nayarin napabalibali day pangusar mo ed website. Nayarin mangusar kami na cookies pian naamtaan mi no binmisita ka lad website mi odino natandaan mi no anto ray pinilim nen inusar moy website mi. Singa bilang, say pinilim ya lenguahe et nayarin aka-save ed cookie pian sayan lenguahe so ompaway no ombisita ka lamet ed website mi. Agkami manguusar na cookies parad advertisement.
Saray cookies ya uusaren mid sayan website et nayarin ikategorya ed taloran klase:
Saray Talagan Kaukolan ya Cookies
—Kaukolan iraya pian nausar moy pigaran features na website, singa say pan-log in odino pan-submit na saray form ed website. No anggapo irayan cookies, saray in-request mon serbisyo, singa say pandonasyon, et agnagawaan. Kaiba met ed saratan iray cookies ya kaukolan pian nagawaan mi so request mo legan kan manba-browse mo. Sarayan cookies et agmankokolekta na impormasyon nipaakar ed sika ya nayarin nausar parad marketing odino pian natandaan no iner so nilam ed Internet.
Functionality Cookies
—Uusaren iraya pian natandaan na website iray pipilien mo (singa say user name mo, lenguahem, odino lugar ya kawalaan mo) tan mangiiter na features pian napabalibali so panguusar mod website.
Analytical Cookies
—Uusaren iraya pian mankolektay impormasyon nipaakar ed panangusar na saray ombibisita ed sayan website, singa say karakel na ombibisita odino average na kabayag na ibisita ed sayan website. Sayan impormasyon et uusaren labat pian na-improve iyan website.
Wala ray cookies ya first-party cookies ya uusaren na website mi. Arum et third-party cookies ya uusaren na sananey ya domain. Say uusaren mi labat et say first-party cookies, puera labat ed saray third-party cookies ya kaukolan ed Google reCAPTCHA. Say Google reCAPTCHA et uusaren pian nibiig no kasin too odino computer so manguusar pian naiwasan so automated spam. Ipangasin nengnengen so totontonen ed privacy na Google diad https://www.google.com/intl/en/policies/privacy/.
Web Beacons. Diad saray web page mi, nayarin wala ray angkelag ya electronic files ya tatawagen ya web beacons ya uusaren mi pian nirekord so gagawaen na saray ombibisita, singa bilang no binmisita kad sakey ya web page. Uusaren iray web beacons pian naamtaan so panguusar ed sayan website tan na-monitor so peles to.
Usar na IP address. Say IP address et numeric code ya pakabidbiran na computer mo diad internet. Uusaren mi so IP address mo tan say klase na browser mo pian natulongan kamin na-analyze no panon so panguusar ed sayan website tan pian nanengneng mi ray problema tan pian na-improve mi serbisyo mi ed sika.
Say Pampilian Mo. Maslak ya browser et abuloyan to kan i-turn off so cookies odino mangiter na warning antis ya i-save so sakey ya cookie ed gadyet mo. Nengnengen iray instruksion na browser mo pian naamtaan no panon iyan nagawaan. Balet tandaan, no anggapoy cookies, nayarin agmo na-access so amin ya features ed website mi.
Active Scripting odino JavaScript
Manguusar iyan website na scripting pian mas na-improve iray function na website. Panamegley na sayan technology, maples a makapangiter iyan website na impormasyon ed sika. Agbalot usaren na sayan website so scripting pian man-install na software ed computer mo odino mantakew na impormasyon ed sika.
Kaukolan ya aka-enable so active scripting odino JavaScript ed browser pian duga so iyandar na arum a parte na sayan website. Diad dakel a browser et sarag mon i-enable o i-disable iya diad espisipiko iran website. Lukasan so help documentation na browser pian naamtaan mo no panoy pan-enable ed scripting parad pinilim iran website.
Saray Kanepegan Mo
Say pangusar mod sayan website, kaiba lay pan-download na anggan anton publikasyon, video, odino audio, et libre. Agmo kaukolan so manggawa na account, mandonasyon, odino antokaman ya mankaukolan na pangiter moy personal ya impormasyon pian minabang ed website. Balet, no boluntaryo kan manggawa na account, mandonasyon, man-request na libren panagaral na Biblia, odino manggawa na antokaman ya mankaukolan na pangiter moy personal ya impormasyon, onaabobon kad sayan Totontonen ed Privacy and Cookies; say pangi-save na data o impormasyon diad saray server ya walad United States of America; say pankolekta, pamproseso, pangi-transfer, tan pangi-save na personal ya impormasyon na Watchtower tan saray organisasyon ya onsusuportad Saray Tasi nen Jehova diad nanduruman bansa no kaukolan pian nagawaan so in-request mo. Say mankolekta na impormasyon et mandepende ed gawaen mo diad website. Singa bilang, no mandonasyon ka ed sakey a korporasyon diad sakey a bansa, say pangiteran na ngaran mo tan contact information mo et diad satan ya korporasyon ya nipaamta ed sika legan na pandodonasyon mo. Say sakey nin alimbawa et no man-request kay panagaral na Biblia. Say pangiteran na ngaran tan contact information mo et diad branch office na Saray Tasi nen Jehova pian nagawaan so request mo.
No agmo niiter so kaukolan ya personal ya impormasyon ed panggaway account, pandonasyon, odino parad antokaman ya request mod sayan website ya mankaukolan na personal ya impormasyon, agmi nagawaan so request mo.
No kaukolan min umanen so Totontonen ed Privacy tan Cookies, iyan mi ray pananguman ed sayan web page pian antam no anto ray impormasyon ya aalaen mi tan no antoy panguusaran mid saratan.
Depende ed ley na bansa, nayarin wala ray kaaruman ya kanepegan mo no nipaakar ed personal ya impormasyon ya inter mo. Nayarin kaibad saya so kanepegan mo ya man-access, man-correct odino man-delete na personal ya impormasyon ya inter mod sikami panamegley na sayan website. No onaplika iyad bansa yo, naromog mo ray contact information dia. No say tepet mo ed personal ya impormasyon et nipaakar ed pandonasyon, kontaken so mangaawat na donasyon ya nipaamta ed sika legan na pandodonasyon mo ya walad donation receipt mo.


c: text/html

text:
Ebat ed Saray Tepet ed Biblia
Posible kasin nawalaan tayoy saksakey a gobierno parad interon mundo?
Isipen pa labat no panon a minabang ed saksakey a gobierno iray totood interon mundo. Dakel natan so maniirap, mayamyaman balet so arum. Balet seguroen na maong a gobierno parad interon mundo ya nitaryay amin ya kaukolan na totoo. Parad sika, makagawa kasi iray totoo na ontan ya gobierno?
Manlapu la nensaman, agnaaasikaso na saray gobierno iray sakop da, lalo la ray mairap bilay. Maruksa ni ingen so arum ya gobierno. (Eclesiastes 4:1; 8:9) Balet insipan na Makapanyarin-amin a Dios ya mangitaryay gobiernon onsalat ed amin ya gobierno natan. Say Manuley ed satan et talagan asikasoen to iray totoo.
Antoy nagawaan na Panarian na Dios?
Amili si Jehova na sankamaongan ya Manuley ed mundo
Kasin awaten na amin si Jesus bilang Manuley? Andi. Balet ta maan-anos si Jehova. (2 Pedro 3:9) Iikdan toy pankanawnawa iray totoo ya awaten si Jesus bilang Manuley. Magano lan ekalen nen Jesus iray mauges ed mundo tan gawaen ton mareen tan maligen so interon dalin.

robotstxt: allowed

filter: keep


text:
PARTE 1
Panon Tayon Dengeley Dios?
Mitotongtong so Dios ed sikatayo panamegley na Biblia. 2 Timoteo 3:16
Impaisulat na tuan Dios ed totoo iray kanonotan to diad sakey a sagradon libro. Satan a libro et say Biblia. Karga na satan iray importantin impormasyon a labay na Dios ya naamtaan mo.
Amta na Dios no antoy sankaabigan parad sikatayo tan sikatoy Lapuan na amin a kakabatan. No ondengel ka ed sikato, talagan magmaliw kan makabat.—Uliran 1:5.
Labay na Dios ya amin a totoo et manbasa na Biblia. Wala la itan ed dakel ya lenguahe.
No labay moy ondengel ed Dios, nepeg mon basaen tan talosan so Biblia.
Saray totoo ed anggan iner a pasen so ondedengel. Mateo 28:19
Natulongan ka na saray Tasi nen Jehova a talosan so Biblia.
Diad interon dalin, ibabangat da so katuaan nipaakar ed Dios.
Anggapoy bayaran mo ed saya. Makaaral ka met nipaakar ed Dios diad Kingdom Hall na saray Tasi nen Jehova ed lugar yo.
Manaral Ni
MAONG A BALITA YA NANLAPUD DIOS!
Panon Tayon Naseguro ya Tua so Biblia?
No nanlapud Dios so Biblia, seguradon anggapoy arum a libron makapiparad satan.
MAONG A BALITA YA NANLAPUD DIOS!
Siopa so Autor na Biblia?
No totoo so angisulat, duga kasi ya ibagan Salita na Dios itan? Siopay nanlapuan na mensahe ya nabasa ed Biblia?
MAONG A BALITA YA NANLAPUD DIOS!
Talaga Kasin Nanlapud Dios so Maong a Balita?
Panon tayon nasegurado ya nanlapud Dios so Biblia?


text:
LEKSION 6
Antoy Nagawad Saray Inaatey Diad Arapen?
1. Antoy maong a balitan nagawad saray inaatey?
Nen akasabi Jesus ed Betania ya asingger ed Jerusalem, apat agew lan inatey so kaaro ton si Lazaro. Sikatoy linma ed angiponponan ed si Lazaro, kaibay agagi nen Lazaro ya si Marta tan Maria. Tinumbok ira na dakel a totoo. Naimadyin mo kasi liket di Marta tan Maria sanen binilay nen Jesus si Lazaro?
Amta la nen Marta so maong a balitan nagawad saray inaatey. Amta to ya paolien nen Jehova iray inaatey pian manbilay lamet diad dalin.
2. Antoy kipapasen na inatey?
Say too et ginawa manlapud dabok. (Genesis 2:7; 3:19) No ompatey tayo, anggapoy kabiangan na laman tayo a mansiansian mabilay. Pati say utek tayo et ompatey tan naandin amin so kargay nonot tayo. Kanian nen binilay si Lazaro, anggapoy naistorya ton agawad sikato legan ya inatey ta anggapoy amta na saray inatey.
Kasin papairapen na Dios ed apoy iray inaatey? Ibabaga na Biblia ya anggapo lay amta na saray inatey kanian malinlinew a say bangat ya impierno et palso tan dederalen toy reputasyon na Dios. Diad tua et kakkabusol to so ideyan pairapey totoo diad apoy.
3. Kasin napitongtongan tayo ray inatey?
Agla makasalita tan makadngel iray inatey. (Salmo 115:17) Pero wala ray mauges ya anghel ya mangaalig-alig ed saray inatey insan ira mitongtong ed totoo. (2 Pedro 2:4) Sesebelan itayo nen Jehova ya saliey mitongtong ed inatey.
4. Siopa ray bilayen lamet?
Minilyon ya inatey a totoo so bilayen lamet diad dalin. Napaoli anggan saramay agda kabat so Dios tan nanggaway mauges.
Saramay bilayen lamet et bangatan nipaakar ed Dios tan nipanengneng day pananisiad si Jesus no ontulok irad sikato. (Apocalipsis 20:11-13) Manbilay ya andi-anggaan diad dalin iramay napaoli no manggawa ray maong.
5. Anton kualidad nen Jehova so napatnagan tayod impangiter to ed ilalon kioli?
Pian magmaliw ya posible so kioli na saray inatey, imbaki na Dios so Anak to ya ompatey parad sikatayo. Ipapanengneng na saya a si Jehova et maar-aro tan agnaparaan so kaabigan to. Sano bilayen lamet iray inatey, siopay labalabay mon napinengnengan?
Manaral Ni
Anto so Peteg ya Ibabangat na Biblia?
Kawalaan na Saray Inaatey?
Aralen so ibabangat na Biblia nipaakar ed kawalaan na saray inaatey tan no akin et ompapatey so totoo.
Anto so Peteg ya Ibabangat na Biblia?
Tuan Ilalo na Saray Inaatey ya Inad-arom
Asalim lay inateyan? Nanengneng tayo ra lamet kasi? Amtaey ibabangat na Biblia nipaakar ed kioli.
Anto so Peteg ya Ibabangat na Biblia?
Antoy Ibabaga na Biblia Nipaakar ed Saray Anghel?
Nabasad Biblia so nipaakar ed saray anghel tan demonyo. Walan tua kasi iraya? Kasin natulongan odino naimpluensyaan da itayo?


text:
1Sikato yay listaan na saray lalaki nen Jesu-Cristo a kabyangay boleg nen David a kabyangay boleg nen Abraham. 2Si Abraham so ama nen Isaac; si Isaac so ama nen Jacob; si Jacob so ama nen Juda tan saray agagi to. 3Si Juda so ama di Fares tan Zara (si Tamar so ina ra); si Fares so ama nen Esrom; si Esrom so ama nen Aram. 4Si Aram so ama nen Aminadab; si Aminadab so ama nen Naason; si Naason so ama nen Salmon. 5Si Salmon so ama nen Booz (si Rahab so ina to); si Booz so ama nen Obed (si Ruth so ina to); si Obed so ama nen Jesse. 6Si Jesse so ama nen Ari David. Si David so ama nen Solomon (say gendat ya asawa nen Urias so ina to). 7Si Solomon so ama nen Roboam; si Roboam so ama nen Abias; si Abias so ama nen Asa. 8Si Asa so ama nen Josafat; si Josafat so ama nen Joram; si Joram so ama nen Ozias. 9Si Ozias so ama nen Jotam; si Jotam so ama nen Acaz; si Acaz so ama nen Ezekias. 10Si Ezekias so ama nen Manases; si Manases so ama nen Amon; si Amon so ama nen Josias. 11Si Josias so ama nen Jeconias tan saray agagi to. Dia ed sayan panaon nibantak ed Babilonia iray Israelita. 12Nen asumpal so inkibantak dad Babilonia, nianak si Salatiel tan si Jeconias so ama to. Si Salatiel so ama nen Zorobabel; 13si Zorobabel so ama nen Abiud; si Abiud so ama nen Eliakim; si Eliakim so ama nen Azor. 14Si Azor so ama nen Sadoc; si Sadoc so ama nen Akim; si Akim so ama nen Eliud. 15Si Eliud so ama nen Eleazar; si Eleazar so ama nen Matan; si Matan so ama nen Jacob. 16Si Jacob so ama nen Jose ya asawa nen Maria, ya ina nen Jesus a tatawagey Cristo. 17No ontan sirin, labinapat so kailalakan manlapud Abraham ya anggad David; labinapat met so kailalakan manlapud David ya anggad inkibantak ed Babilonia na saray Israelita; ontan met a labinapat so kailalakan manlapud saman ya inkibantak da ya anggad inkianak na Misias. 18Onyay impakaiyanak nen Jesu-Cristo: Si Maria ya ina nen Jesus akisipanan a mikasal ed kinen Jose. Balet kasakbayan na impanamung dan dua, nalmuan a malokun si Maria lapud pakayari na Ispiritu Santo. 19Matonung a too si Jose a kasipan nen Maria, kanyan ag to labay a nasabyay kababaingan si Maria. Ninunot to sirin ya isian ya anggapoy makaamta. 20Balet nen nununoten to ya, pinmayawar so sakey ya anghil na Katawan ed kugip to a nankuan: "Jose, a kabyangay boleg nen David, ag ka natatakot ya ituloy mon ikasal si Maria, ta nanlapud pakayari na Ispiritu Santo so lokun to. 21Mananak na laki. Jesus so ingaran mod sikato, ta sikatoy mangilaban ed saray totoo tod saray kasalanan da." 22Agawa yan amin, pian nasumpal so inkuan na Katawan diad panamegley na propita, 23"Manlokun so sakey a birhin, tan mananak na laki a tawagen day Emmanuel" (a say labay ton ibaga: "Say Dios walad sikatayo"). 24Kanyan nen abangon si Jose, ginawa to may imbaga na anghil na Katawan. Inkasal toy Maria, 25balet ag to inakdulan ya anggad impangyanak nen Maria na ogaw a laki. Jesus so inngaran nen Jose ed sayan ogaw.
Copyrighted Material
Learn More


text:
Bilin nipaakar ed kabibilay na tuan Kristiano (9-21)
12 Kanian mikakasi ak ed sikayo, agagi, diad panamegley na panangabagey na Dios, ya iyapay yo ray laman yo+ bilang mabilay a bagat, masanto+ tan makapaliket ed Dios, sakey a sagradon panaglingkor tekep na pakayari yon mankatunongan.+2 Tan agkayo la manpapaimpluensya ed sayan sistema na mundo,* noagta manpasimbalo kayo diad panguman yo ed panagnonot yo,+ pian napaneknekan yo ed inkasikayo+ so maong tan makapaliket tan ayadyarin linawa na Dios.3 Ta diad panamegley na agnaparaan a kaabigan ya impatnag ed siak, ibagak ed balang sakey ed sikayo ditan ya agkayo maniisip na alabas ed sarili yo nen say manepeg yon isipen,+ noagta kada sakey et manisip diad paraan a pakapatnagan na limpion kanonotan unong ed pananisia ya inter na Dios ed sikato.+4 Ta no panon a say sakey a laman et walaan na dakel a kabiangan,+ balet agnampapara so usar na saratan,5 sikatayo met, anggaman dakel itayo, et saksakey itayon laman a nikasakey ed si Kristo, balet balang sakey ed sikatayo et kabiangan a mankaukolan ed sakey tan sakey.+6 Sirin, lapud nandurumay regalon inter ed sikatayo unong ed agnaparaan a kaabigan,+ a no propesiya itan, manpropesiya itayo unong ed pananisia tayo;7 odino no ministeryo itan, mantultuloy itayo ed satan a ministeryo; odino samay manbabangat, sikatoy mantultuloy ed panagbangat to;+8 odino samay mamapaseseg,* sikatoy mantultuloy a mamaseseg;*+ samay mangibubunog,* gawaen to itan a mabunbunlok;+ samay mangaasikaso,* gawaen to itan a maseeseet;*+ samay mangipapatnag na panangasi, gawaen to itan a malikeliket.+9 Nepeg a say panangaro yo et andiay pansimpisimpitan.+ Dimla yo so mauges;+ peket kayo ed maong.10 Diad aroan na sanaagi, ipalikna yoy masimoon a panamabli ed sakey tan sakey. Idaulo yo so* pangipanengneng na galang ed sakey tan sakey.+11 Magmaliw kayon makuli,* aliwan mangiras.+ Magmaliw kayon marlang ed espiritu.+ Manpaaripen kayo ed si Jehova.*+12 Manliket kayod ilalo. Mansungdo kayod kairapan.+ Manseet kayod pikakasi.+13 Manginabang kayod saray masanto unong ed saray nakaukolan da.+ Iyugali yoy mamarawes.+14 Itultuloy yon kerewen a nabendisyonan iramay mamapasegsegang;+ kerew yoy panamendisyon tan agkayo mansasalitay mauges.+15 Miliket kayo ed saramay manliliket; miakis kayo ed saramay onaakis.16 Moriaen so arum a singa ed panmoria yod inkasikayon dili;* agyo iteteen so nonot yo ed ataragey a bengatla, noagta paitonton kayo ed saray abeban bengatla.+ Agkayo magmamaliw a marunong ed dilin pakanengneng yo.+17 Agyo babalesen na mauges so siopaman a nanggaway mauges ed sikayo.+ Ikonsidera yo no antoy maabig diad pakanengneng na amin a totoo.18 No posible, diad anggaay nayarian yo, mikareenan kayod amin a totoo.+19 Agkayo ombabales parad inkasikayo, inad-arok ya agagi, noagta ikdan yo na pasen so sanok;*+ ta nisulat: “‘Kien ko so panangibales; siak so ombawi,’ kuan nen Jehova.”*+20 Balet “no say kabusol mo et narasan, pakan mo; no napgaan, painum mo; ta no gagawaen mo iya et bubuntonan mo na mandarlang iran ngalab so ulo to.”*+21 Agka padadaeg ed mauges, noagta itultuloy mon daegen so mauges diad panamegley na maong.+


text:
/1 Impakita to Diyus to kaugalingon no gugma din para ita, no duon no mongo makasasaya ki pad, si Kristu namatoy tongod ita. No wada pad pista to pagyaboy, no natagahan on ni Hisus no migabut on to panahon din to pagbiya dini to kalibutan pailing diya to Amoy din, nahigugma kandin to mongo natag-iya din dini to kalibutan, pighigugma din hangtod to kahamgtoran. Dow puun ki Kristu Hisus, no iyan kistigus no matinumanon hasta iyan panganoy to mongo nangkamatoy, dow panguyu to mongo hari dini to pasak; Duon kandin no nahigugma ita, dow mighugas ita puun to mongo saya ta pinaagi to kaugalingon din no yangosa. Wada yain yabow no gugma to otow, iyan da sikan gugma no igbogoy to kandin no kinabuhi para to mongo amigu din. Su pighigugma to Diyus to kalibutan, no tongod to sikan imbogoy to bugtong no Anak din, agun to inggad hintawa no ogtuu kandin kona'g kayagyag, di meduon kinabuhi no wada katapusan.
/2 Dow to wada pagyantugi, maaslag to pagkatinagu to pagkadiyusnon; To Diyus impakita duon to unud, impakamatarong duon to Ispiritu, nakita to mongo anghil, inwali duon to mongo kanasuran, pigtuuhan dini to kalibutan, pigbatun diya to yangit. Dow nahitabu tibo sii, agun ogkatuman to in-ikagi to Ginuu pinaagi to mongo prupita, no migiling, Ahaa, to tubis no bohi ogpangidam, dow og-anak to yukos, dow ogtawagon to ngadan din no Imanwil, no to hubadon, To Diyus duma ita. Duon to sinugdan iyan on to Kagi, dow to Kagi duma to Diyus, hasta Diyus to Kagi. Dow to Kagi nahinang no unud, aw migugpa ipun ita, ponu to grasya hasta kamatuuran. Siak dow to Amoy ku sobuuk koy da. Si Hisu mig-iling kandin, kayugoy on no duma a now, wada ka pad makakiyaya kanay Pilipi? To nakakita kanay nakakita to Amoy; kaling nokoy no mig-iling ka, Ipakita kanami to Amoy?. Wada ka tuu no siak duon to Amoy dow to Amoy dini kanay?.
/3 Inggad hintawa no ogsugid no si Hisus iyan to Anak to Diyus ogpabilin duon kandin, dow sikandin ogpabilin duon to Diyus. Dow migtabak to anghil no mig-iling duon kandin, To Ispiritu Santo og-anduon ikow, dow ogtodungan ka to gahom to Pinakayabow yagboy: dow tongod to siini to tubis ogka-otow no oghingadanan no Anak to Diyus. Su para ita to songo bata naotow, para ita to songo anak no yukos imbogoy: dow to panggahom in-untud duon to abaga din: dow to ngadan din ogtawagon no Kabenganan, Magsasambag, Diyus no Makagagahom, Amoy no wada katapusan, Prinsipi to Kalinow. Dow no migpakig-ikagi pad sikandin, meduon songo panganud no mahayag migtodung kandan; dow meduon songo tingog no mig-iling, Siini iyan Anak ku no hinigugma, no duon kandin meduon kalipay ku; paminogi now sikandin. Si Hisus mig-iling, nakitaan nu sikandin (to Anak to Diyus), no iyan migpakigsulti ikow.
/4 To bohi mig-iling kandin, Nataga a no og-andini to Misiyas, no og-hingadanan ki Kristu: To dinid on sikandin, ogsaysajan ki din to tibo mongo botang. Si Hisus mig-iling kandin, Siak no migpakigikagi ikow, iyan ad on. Si Hisus mig-iling kandan, Siak iyan pan to kinabuhi; to og-andini kanay kona gajod ogbontason; dow to og-tuu kanay kona gajod og-uhawon. Dow mig-iling sikandin kandan, Sikiyu mongo, taga-didayom, siakon taga-diatas; Sikiyu mongo taga-dini to siini no kalibutan; Siakon kona no tagadini to siini no kalibutan. Si Hisus mig-iling duon kandan, To Pagkatinood, to pagkatinood; Og-ikagihan ku iyu, no to wada pad kaotow si Abraham, Iyan ad on. Mintras dini a pad to kalibutan, siak to kasiga to kalibutan. Si Hisus mig-iling duon kandin, Siak iyan to pagkabanhaw hasta to kinabuhi: To ogtuu kanay inggad patoy on sikandin, ogkabuhi pad gihapun. Sikiyu oghingadan kanay no Agayon: Na hustu usab sikan; su iyan a man iyan.
/5 Dow pigsugu din to mongo kaotawan no muingkud duon to bagnot, dow pigpudut din to lima noka pan, hasta to daduwa noka isda dow no nakayanghag to yangit, migpasalamit sikandin. Dow pigpikaspikas din to mongo pan aw ibogoy duon to mongo inanad, dow imbogoy to mongo inanad duon to mongo kaotawan. Namangoon to tibo dow nangkahantoy: Pigtipun dan to mongo nangkabilin no mongo pikaspikas no migkabat to sampuyu-tag-duwa no ponu no baeknan. Dow meduon daduwa noka buta no mig-ingkud duon to daplin to dayan. Na no nadinogan dan no si Hisus migyaboy, namanawag sikandan to maagbot no mig-iling, Kayuuji koy Ginuu, no Anak ni David. Nokoy man to gustu now no oghinangon ku iyu? Mig-iling sikandan kandin, Ginuu, no mangkaabri podom to mongo mata noy. Dow si Hisus no mig-abut to kayuuy kandan, pigdampa to mongo mata dan: Dow dajon nakakita sikandan, aw pamansunud kandin.
/6 Diyus no mighinang to tibo mongo botang pinaagi ki Kristu Hisus. Su sikandin to mighinang to tibo mongo botang to yangit hasta dini to pasak, mongo botang no ogkakita dow to kona ogkakita, inggad pad to mongo trunu, ubin mongo kaginuuhan, ubin mongo kapunuanan, ubin mongo gahom: tibo mongo botang pigpanghinang pinaagi kandin dow para kandin. To tibo mongo botang pighinang din; dow to wada pa sikandin wada inggad nokoy no ogkahinang no hininang. To Diyus, siini no katapusan no mongo aedow migpakigsulti ita pinaagi to Anak din, no iyan inhindu din no ogpanunud to tibo mongo botang no tongod kandin usab pighinang to tibo mongo kalibutan. Kaling impamaan to matuud gajod to tibo bayoy to Israil, no siini no Hisus no inyansang now to kurus, pighinang to Diyus no Ginuu dow Kristu. Matinumanon to diyus no pinaagi kandin pigtawag kow diya to pagpakig-ambit duon to Anak din no si Hisu-Kristu no Ginuu ta.
/7


text: 3 Ontan met, sikayo ran asawan bibii, manpasakop kayo ed asawa yo,+ pian no wala ray aliwan matulok ed salita, nayarin natangguyor ira ed kagagawa yo anggano agkayo mansalita,+2 ta nanenengneng day maabig* a kagagawa yo+ ya atekepan na aralem a respeto.3 Komon ta say pamarakep yo et aliwan samay nanengneng—say panaglapir na buek tan panagsulong na saray alahas a balitok+ odino mararakep a kawes—4 noagta say peteg ya inkatoo ed dalem na puso a say pamarakep to et agnaderal, salanti, mareen tan maulimek ya espiritu,+ a mabmabli ed pakanengneng na Dios.5 Ta ontan met so pamaparakep nensaman na saray masanton bibii a maniilalo ed Dios, a manpapasakop ira ed asawa ra,6 singa si Sara a tinmulok ed si Abraham, a tinawag ton katawan.+ Tan nibagan ananak to kayo, daput no itultuloy yoy manggawa na maong tan agkayo padadaeg ed takot.+7 Ontan met, sikayo ran asawan lalaki, mantultuloy kayon manayam a kaibay asawa yo unong ed kakabatan.* Pagalangan yo ra,+ lapud saray bibii et mas makapuy a singa ed mibebetag a pananginan tan kaiba yo met iran manawir+ na agnaparaan a regalon bilay, diad ontan et agnaamper iray pikakasi yo.8 Kaunoran, komon ta amin yo et mankakasakey so nonot yo,+ ipatnag yoy pililikna, panamabli ed agagi, maaron panangabagey,+ tan inkamapaabeba.+9 Agyo babalesen na mauges so mauges a ginawad sikayo+ odino iinsultoen imay mangiinsulto ed sikayo.+ Imbes, manggawa kayoy maabig ed sikato,* lapud atawag kayo ed saya, pian makaawat* kayo na panamendisyon.+10 Ta “samay mangaaro ed bilay tan manbibilay a maliket et nepeg ton pokpokan so dila to ed pansalita na mauges+ tan say bibil to ed pansalita na panamalikdo.11 Ipulisay to komon so kaugsan+ tan gawaen toy kamaongan;+ anapen to komon so kareenan tan panggunaetan ton mansiansia itan.+12 Ta saray mata nen Jehova* et onnenengneng ed saray matunong, tan saray layag to et ondedengel ed masimoon a pikakasi ra,+ balet si Jehova* et onsusumpad saramay manggagawa na mauges iran bengatla.”+13 Wala tay mamasakit ed sikayo no maseseg kayon manggagaway maong?+14 Balet anggano kaukolan yoy manirap nisengeg ed inkatunong, maliket kayo.+ Anggaman ontan, agyo nepeg a takotan imay tatakotan da,* tan agkayo napapagaan.+15 Ingen ta awat yod puso yo a say Kristo so Katawan tan sikatoy masanto, a naynay kayon akaparaan a mangidepensa na ilalo yo ed balang sakey a mantetepet ed sikayo nipaakar ed satan, balet gawa yo itan tekep na inkaulimek+ tan aralem a respeto.+16 Pansiansia yon malinis so konsiensia yo,+ pian antokaman so ibaga na totoo sumpad sikayo, nabaingan ira+ lapud maabig a kagagawa yo bilang papatumbok nen Kristo.+17 Ta mas maabig nin manirap kayo lapud panggagawa yoy maong,+ no bilang linawa itan na Dios, nen say manirap kayo lapud panggagawa yoy mauges.+18 Ta si Kristo et pinsanan ya inatey parad saray kasalanan,+ sakey a matunong parad saray agmatunong,+ pian nitonton to kayo ed Dios.+ Sikatoy pinatey ed laman+ balet binilay ed espiritu.+19 Tan diad sayan kipapasen et sikatoy linma tan pinulongan to iramay* niprison espiritu+20 ya agtinmulok sanen maan-anos a manaalagar so Dios* diad panaon nen Noe,+ legan ya ipapaalagey so biong,+ a diad satan et niliktar ed danum so pigaran totoo, salanti, waloran kamarerwa.*+21 Say bautismo, ya ililitrato na satan, so mangililiktar met natan ed sikayo (aliwan diad pangekal ed dutak na laman, noagta diad ikerew ed Dios na malinis a konsiensia),+ diad panamegley na inkioli nen Jesu-Kristo.22 Sikatoy linmad tawen tan wala lad nikawanan na Dios,+ tan impasakop ed sikato iray anghel, autoridad, tan pakayari.+


text:
JW LIBRARY
I-customize so Pambasa—Android
Wala ray features ed JW Library pian mas na-enjoy moy pambasam. Sarayan function et naromog ed app bar diad bandad tagey na screen no manbabasa kay kapitulo o artikulo.
Sarag mon pindoten so More button pian na-access moy arum ya function ed app bar.
Tumboken irayan instruksion pian i-customize so pambasam:
Umanen so Lenguahe
Sarag mon umanen so lenguahe na babasaen mon kapitulo o artikulo.
Pindoten so Languages button pian nanengneng moy amin ya lenguahe ya available so pahina ya babasaen mo. Say lenguahe ya lanang mon uusaren et walad unaan. Nanengneng met dia iray simplified edition na The Watchtower. No labay moy man-search na lenguahe, i-type so ngaran na lenguahe.
Saray lenguahe ya agni ni-download et walaay cloud icon. Pindoten so lenguahe pian ni-download so publikasyon. No ni-download mo lay publikasyon ed gadyet mo, naandi so cloud icon. Pindoten lamet so lenguahe pian basaen itan.
Umanen so Kabaleg na Text
Sarag mon umanen so kabaleg na text depende ed labay mo.
Pindoten so Text Settings button; insan i-adjust itan no labay mon pabalegen o pamelagen so text. Saya la so kabaleg na text ya nanengneng ed amin ya publikasyon ed app.
Image o Text View
Wala ray artikulo ya nayarin walad image o text view. Pindoten so matukoy ya button pian umanen so view.
Image View: Diad image view, say pahina et mipara ed walad printed. Labay na arum iyan usaren ed saray publikasyon ya singa say songbook, ya wala ray nota to ed image view.
Text View : Diad text view, walay link na saray nisitan teksto ya nayarin pindoten tan nanengneng dia so kabaleg na text ya inyadjust mo.
Open in . . .
Diad Open in . . . ya feature, say babasaen mo ed JW Library et sarag mon lukasan ed arum ya apps.
Pindoten so Open in . . . button pian nengnengen iray napanpilian. Singa bilang, nayarim ya pindoten so Open in Online Library button pian say pahinan babasaen mo et nalukasan ed Watchtower ONLINE LIBRARY.
I-customize Iray Biblia
No pindoten moy sakey a nisitan teksto ed publikasyon, ompaway iray bersikulo. Pindoten so Customize button ed leksab na saray bersikulo pian napilim no dinan ed saray in-download mon translation na Biblia so labay mon ipila.
Pindoten so Add o Remove button no labay mon ipila o ag-ipila so translation. I-drag iray Biblia ya patagey o paleksab ed labay mon pantutumbokan.
Nengnengen so “Pan-download tan Pangusar ed Saray Biblia—Android” pian aralen no panon so nawalaan na arum nin Biblia diad JW Library.
Sarayan feature et in-release nen Pebrero 2015 kaibad JW Library 1.4, ya compatible ed Android 2.3 odino ed mas balon bersion. No agmo nanengneng irayan feature, tumboken iray instruksion diad artikulon “Gapoan ya Usaren so JW Library—Android,” ya walad Sankabaloan Iran Feature.


text:
KAPITULO 14
No Panon a Magmaliw ya Maliket so Pamilyam
Panon ya say sakey et magmaliw a maong ya asawan laki?
Panon a nagawaan na asawan bii so betang to?
Panon ya say sakey et magmaliw a maong ya ateng?
Antoy nagawaan na ananak pian magmaliw a maliket so pamilya?
1. Antoy sekreto pian magmaliw a maliket so pamilya?
LABAY nen Jehova a Dios ya magmaliw a maliket so pamilyam. Mangiiter so Salita to, say Biblia, na saray giya parad amin ya membro na pamilya. Akadetalye ditan iray inter na Dios ya betang na kada sakey. No gawaen na kada membro na pamilya iray betang da base ed simbawa na Dios, seguradon maong so pansumpalan da. Imbaga nen Jesus: “Mas maliket iramay onderengel tan manusumpal ed salita na Dios!”—Lucas 11:28.
2. Antoy manunan makatulong pian magmaliw ya maliket so pamilya?
2 Say manunan makatulong pian maliket so pamilya et no bidbiren tayon say pamilya et nanlapud si Jehova, samay tinawag nen Jesus ya “Ama” tayo. (Mateo 6:9) Amin a pamilya diad dalin et nanlapud Ama tayo, kanian seguradon amta to no panon ya magmaliw a maliket so pamilya. (Efeso 3:14, 15) Antoy ibabangat na Biblia nipaakar ed betang na kada membro na pamilya?
SAY PAMILYA ET NANLAPUD DIOS
3. Antoy imbaga na Biblia nipaakar ed inggapo na pamilya, tan akin et segurado tayon tua so ibabaga na satan?
3 Ginawa nen Jehova so inmunan totoo, si Adan tan Eva, tan impankasakey to ra bilang asawan laki tan bii. Insan impanayam to rad marakdakep a paraiso diad dalin—say hardin na Eden—tan ingganggan to ra ya manpamilya. Imbaga nen Jehova: “Manbunga kayo tan manparakel kayo, pano yoy dalin.” (Genesis 1:26-28; 2:18, 21-24) Aliwa labat iyan is-istorya odino alamat, ta impanengneng nen Jesus ya tua so nabasad Genesis nipaakar ed inggapo na pamilya. (Mateo 19:4, 5) Anggano dakel so dadalanen tayon problema tan say bilay tayo natan et duma ed samay labay na Dios ya nagawa, nengnengen tayo no akin ya posible nin siansia ya magmaliw a maliket so pamilya.
4. (a) Pian magmaliw ya maliket so pamilya tayo, antoy nagawaan na kada sakey ed sikatayo? (b) Akin et magmaliw ya maliket so pamilya tayo no aligen tayoy impanbilay nen Jesus?
4 Makatulong so kada membro na pamilya ya magmaliw a maliket so pamilya ra no aligen day panangaro ya ipapanengneng na Dios. (Efeso 5:1, 2) Balet, panon tayon naalig so Dios anta agtayo nanengneng? Naaralan tayoy nipaakar ed si Jehova panamegley na panguloan ya Anak to ya imbaki to diad dalin. (Juan 1:14, 18) Nen wadiad dalin si Jesu-Kristo, inalig toy Ama to, kanian no say sakey et anengneng tan arengel toy Jesus, singa to met la anengneng tan arengel si Jehova. (Juan 14:9) No aralen tayo sirin so impanengneng nen Jesus ya panangaro tan aligen tayoy alimbawa to, walay nagawaan na kada sakey ed sikatayo pian lalon maliket so pamilya tayo.
PANGALIGAN NA ASAWAN LALAKI
5, 6. (a) Panon ya naalig na asawan lalaki so impantrato nen Jesus ed kongregasyon? (b) Antoy nepeg a gawaen pian naperdona iray kasalanan tayo?
5 Ibabaga na Biblia ya nepeg a tratoen na asawan lalaki so asawa da ya singa impantrato nen Jesus ed saray disipulo to. Imanom pa ‘yan bilin na Biblia: “Asawan lalaki, itultuloy yon aroen so kaasawaan yo, no panon a say Kristo et inaro to met so kongregasyon tan inter toy sarili to parad satan . . . Diad ontan a paraan et nepeg ya aroen na saray asawan lalaki so kaasawaan da a singa ed dilin laman da. Say lakin mangaaro ed asawa to et mangaaro ed sarili to, ta anggapoy toon bubusolen toy dilin laman to, noag ingen papakanen tan papablien to itan, a singa gagawaen na Kristo ed kongregasyon.”—Efeso 5:23, 25-29.
6 Say panangaro nen Jesus ed kongregasyon odino saray disipulo to et perpekton pangaligan na asawan lalaki. ‘Impanengneng nen Jesus so panangaro tod sikara anggad kasampotan,’ ya inter toy bilay to parad sikara, anggano aliwa ran perpekto. (Juan 13:1; 15:13) Mipadpara, oniay bilin ed asawan lalaki: “Itultuloy yon aroen so kaasawaan yo tan agkayo magmamaliw a mapaspasnok ed sikara.” (Colosas 3:19) Antoy makatulong ed asawan laki pian niyaplika to itan ya bilin, lalo la ta no maminsan et nalilingo met so asawa to? Kaukolan ton tandaan ya anggan sikato et nalilingo met. Tan kaukolan ton isipen ya pian sikatoy perdonaen na Dios, nepeg ton perdonaen iray nankasalanan ed sikato, kaiba lay asawa to. Siempre, ontan met so nepeg a gawaen na asawan bii. (Basaen so Mateo 6:12, 14, 15.) Kanian duga may ibabaga na arum ya pian magmaliw ya maliket so sanasawa, kaukolan ya akaparaan iran mamerdona ed sakey tan sakey.
7. Panon ya impanengneng nen Jesus so konsiderasyon, tan antoy naaralan na asawan lalaki ed satan?
7 Nepeg met ya tandaan na asawan lalaki ya naynay ya impanengneng nen Jesus so konsiderasyon ed saray disipulo to. Sankanonot to ray limitasyon da tan saray pankaukolan da. Singa bilang, nen naksawan la ra, oniay imbaga to: “Ti’la, ta onla itayo ed sakey a nisulinek a pasen pian makapanpainawa itayon magano.” (Marcos 6:30-32) Kanepegan met na asawan bibii so maaron konsiderasyon. Ibabaga na Biblia ya singa ra “mibebetag a pananginan” kanian ingganggan ed asawan lalaki ya “pagalangan” da ra. Akin? Lapud say asawan laki tan asawan bii et parehon walay “agnaparaan a regalon bilay” da. (1 Pedro 3:7) Kaukolan a tandaan na asawan lalaki ya say katooran na sakey a too so papablien na Dios, aliwan say pagmaliw ya laki odino bii.—Salmo 101:6.
8. (a) Akin a nibagan say asawan laki ya “mangaaro ed asawa to et mangaaro ed sarili to”? (b) Antoy labay ya ibaga na pagmaliw a “sakey a laman” na asawan laki tan asawan bii?
8 Ibabaga na Biblia a say asawan laki a “mangaaro ed asawa to et mangaaro ed sarili to.” Say rason et say asawan laki tan asawan bii et “aliwa la ran duara, noagta sakey a laman” a singa imbaga nen Jesus. (Mateo 19:6) Kanian no nipaakar ed seksual ya relasyon, nepeg ya matoor irad sakey tan sakey. (Proverbio 5:15-21; Hebreo 13:4) Nagawaan itan na sanasawa no iter day pankaukolan na balang sakey imbes ya say sarili da labat so sankanonot da. (1 Corinto 7:3-5) Importante ‘yan bilin: “Anggapoy toon bubusolen toy dilin laman to, noag ingen papakanen tan papablien to itan.” Kaukolan ya aroen na asawan lalaki so asawa ra a singa dilin laman da, ya tandaan dan walay eebatan dad ulo ra, si Jesu-Kristo.—Efeso 5:29; 1 Corinto 11:3.
9. Anton kualidad nen Jesus so abitlad Filipos 1:8, tan akin et kaukolan ya ipanengneng na asawan lalaki iyan kualidad ed asawa ra?
9 Imbaga nen apostol Pablo so nipaakar ed “panamabli nen Kristo Jesus.” (Filipos 1:8) Balibali itan ya kualidad nen Jesus, tan labalabay itan na saray bibiin nagmaliw a disipulo to. (Juan 20:1, 11-13, 16) Labalabay met na asawan bibii ya pablien tan aroen ira na kaasawaan da.
PANGALIGAN NA ASAWAN BIBII
10. Antoy impanengneng nen Jesus ya alimbawa ya aligen na asawan bibii?
10 Say pamilya et sakey ya organisasyon, tan kaukolan so sakey ya ulo pian mauksoy itan. Anggan si Jesus et walay pampapasakopan ton Ulo. ‘Say ulo na Kristo et say Dios, tan say ulo na bii et say laki.’ (1 Corinto 11:3) Say pampapasakop nen Jesus ed inkaulo na Dios et balibalin aligen lapud amin tayo et walay nepeg tayon pampasakopan.
11. Anton ugali so nepeg ya ipanengneng na asawan bii ed asawa to, tan antoy nayarin epekto na satan?
11 Aliwan perpekto so asawan laki kanian nalilingo met, tan no maminsan et wala ray aliwan maabig ya ulo ed pamilya. Anto sirin so nepeg a gawaen na asawan bii? Agto nepeg ya melmelagen so nagagawaan na asawa to odino samsamen so inkaulo na asawa to. Kaukolan ya tandaan na asawan bii ya diad pakanengneng na Dios et importantin sikatoy mareen tan mauyamo. (1 Pedro 3:4) No ipanengneng to itan, mainomay toy manpasakop, anggan diad mairap iran situasyon. Sakey ni, ibabaga na Biblia: “Say asawan bii et nepeg a walaan na aralem a respeto ed asawa to.” (Efeso 5:33) Balet panon to no say asawa to et agto awaten si Kristo bilang Ulo to? Bibilinen na Biblia iray asawan bibii: “Sikayo ran asawan bibii, manpasakop kayo ed asawa yo, pian no wala ray aliwan matulok ed salita, nayarin natangguyor ira ed kagagawa yo anggano agkayo mansalita, ta nanenengneng day maabig a kagagawa yo ya atekepan na aralem a respeto.”—1 Pedro 3:1, 2.
12. Akin ya agmet mauges no marespeton ibaga na asawan bii so opinyon to?
12 Mandadayew man ed si Jehova so asawa to odino andi, siansian nipanengneng na asawan bii so respeto ed asawa to no marespeto ton ibagay opinyon to anggano duma itan ed iisipen na asawa to. Ompan duga so opinyon na asawan bii, tan pankaabigan na interon pamilya no dengelen na asawa to. Anggano aglabay nen Abraham so praktikal a suhestion nen asawa ton si Sara ed problema na pamilya da, oniay imbaga na Dios ed si Abraham: “Dengel ka ed sikato.” (Basaen so Genesis 21:9-12.) Siempre, no say desisyon na asawan laki et agmet kontra ed ganggan na Dios, manpasakop so asawan bii tan suportaan to itan.—Gawa 5:29; Efeso 5:24.
13. (a) Antoy ibibilin na Tito 2:4, 5 ya gawaen na asawan bibii? (b) Antoy ibabaga na Biblia nipaakar ed pansian tan pandiborsyo?
13 No susumpalen na asawan bii so betang to, baleg so nagawaan to pian naasikasoy pamilya to. Singa bilang, ibabaga na Biblia ya nepeg ya ‘aroen na asawan bibii so kaasawaan da, aroen day ananak da, magmaliw a limpioy kanonotan da, masimpit ira, mankimey ira diad abung, maong ira, manpasakop irad kaasawaan da.’ (Tito 2:4, 5) No ontan so gagawaen na asawan bii tan ina, sikatoy ar-aroen tan respetoen na pamilya to. (Basaen so Proverbio 31:10, 28.) Balet, lapud anggapoy perpekton sanasawa, wala ray mair-irap ya situasyon ya nayarin manresulta ed pansian odino pandiborsyo. Wala labat iray pigaran situasyon ya iyaabuloy na Biblia so pansian. Balet, aliwan ludlurey so pansian, ta igaganggan na Biblia: “Say asawan bii et nepeg ya agmisian ed asawa to . . . , tan say asawan laki et nepeg ya agto taynanan so asawa to.” (1 Corinto 7:10, 11) Tan ibabaga na Biblia ya say saksakey ya rason a nayarin mandiborsyo so sanasawa et say seksual ya imoralidad.—Mateo 19:9.
PERPEKTON PANGALIGAN NA ATATENG
14. Panon so impantrato nen Jesus ed saray ugugaw, tan antoy kaukolan na ananak ed atateng da?
14 Impanengneng nen Jesus so perpekton pangaligan na atateng no panon dan tratoen iray ananak da. Nen babanoen na arum iray ugugaw ya onasingger ed si Jesus, oniay imbaga to: “Paulyan yo ray ugugaw ya onasingger ed siak. Agyo ra aamperen.” Insan imbaga na Biblia ya “nilalakap to ray ugugaw tan benendisyonan to ra, ya intapew toy lima tod sikara.” (Marcos 10:13-16) Inikdan nen Jesus na panaon tan atension iray ugugaw. Agta ontan met so kaukolan mon gawaen ed mismon ananak mo? Kaukolan day dakel a panaon mo, aliwa labat ya daiset. Kaukolan ya ipanaon moy pambangat ed sikara, ta igaganggan itan nen Jehova ed saray atateng.—Basaen so Deuteronomio 6:4-9.
15. Antoy nagawaan na atateng pian naprotektaan iray anak da?
15 Lapud lalon onuuges iyan mundo, kaukolan na ananak ya protektaan ira na atateng da ed saray totoon nayarin manbiktima ed sikara, singa bilang diad seksual a paraan. Imanoen pay impanprotekta nen Jesus ed saray disipulo to, ya maar-aro ton tinawag ya “ananak.” Nen inaresto tan pateyen lay Jesus, nanggaway paraan pian makabatik iray disipulo to. (Juan 13:33; 18:7-9) Bilang ateng, kaukolan ya alerto kad saray gagawaen na Diablo ya biktimaen iray ugugaw nin anak mo. Kaukolan ya natan ni labat et bilinen mo la ra. * (1 Pedro 5:8) Mas grabe natan so peligro kanian kaukolan mon protektaay pisikal, espiritual, tan moralidad da.
16. Antoy naaralan na atateng ed ginawa nen Jesus anggano wala ray kakapuyan na saray disipulo to?
16 Diad samay labi antis na impatey nen Jesus, naneebatan iray disipulo to no siopay sankamaongan ed sikara. Balet imbes a pampasnokan ira nen Jesus, maar-aro to ran imbangat diad salita tan gawa. (Lucas 22:24-27; Juan 13:3-8) No sakey kan ateng, naalig mo kasi alimbawa nen Jesus no bibilinen mo ray ananak mo? Tua, kaukolan day disiplina, balet nepeg ya “dugaruga labat” tan anggapoy kaiba ton pasnok. Seguradon agka bastabasta mansalitay ansakit ya “singa saray saksak na espada.” (Jeremias 30:11; Proverbio 12:18) Nepeg mon disiplinaen iray anak mo diad paraan ya natalosan da ya talagan kaukolan da itan.—Efeso 6:4; Hebreo 12:9-11.
PANGALIGAN NA ANANAK
17. Panon ya angiter si Jesus na perpekton pangaligan parad saray ananak?
17 Wala kasi naaralan na ananak ed si Jesus? On, wala! Impanengneng a mismo nen Jesus no panon ya unoren na ananak so atateng da. Imbaga to: “Sasalitaen ko no anto ray imbangat ed siak na Ama.” Insan to imbaga: “Naynay kon gagawaen iray makapaliket ed sikato.” (Juan 8:28, 29) Matulok si Jesus ed Ama ton walad tawen, tan ibabaga na Biblia a nepeg ya unoren na ananak so atateng da. (Basaen so Efeso 6:1-3.) Anggano perpekton ugaw si Jesus, inunor toy aliwan perpekton atateng ton si Jose tan Maria. Kanian seguradon maliket so interon pamilya nen Jesus!—Lucas 2:4, 5, 51, 52.
18. Akin et naynay ya inunor nen Jesus so Ama ton walad tawen, tan siopay manliket no unoren na ananak so atateng da?
18 Panon ya mas naalig na ananak si Jesus pian napaliket day atateng da? Tua, no maminsan et nayarin nairapan iray kabataan ya unoren so atateng da, balet atan so labay na Dios ya gawaen da. (Proverbio 1:8; 6:20) Naynay ya uunoren nen Jesus so Ama ton walad tawen, anggan diad mair-irap a situasyon. Aminsan, nen walay mair-irap ya pagagawa na Dios ed si Jesus, oniay imbaga to: “Ekal mod siak iyan kopa [sakey ya espisipikon ipapagawad sikato].” Balet, siansian ginawa nen Jesus so ingganggan na Dios, ta kombinsidon amta na Ama to so sankaabigan parad sikato. (Lucas 22:42) No aralen na ananak so magmaliw ya maunor, napaliket dan maong so atateng da tan say Ama rad tawen, si Jehova. *—Proverbio 23:22-25.
19. (a) Panon ya tutuksoen nen Satanas so ananak? (b) Antoy nalikna na atateng no manggaway mauges so ananak da?
19 Tinukso na Diablo si Jesus, kanian seguradon tuksoen to met iray kabataan pian manggawa na mauges. (Mateo 4:1-10) Uusaren nen Satanas a Diablo so mauges ya impluensya na arum, tan nayarin mairap itan. Importante sirin ya agmiuulop so ananak ed saray manggagaway mauges! (1 Corinto 15:33) Si Dina ya anak nen Jacob et akiulop ed saray agmandadayew ed si Jehova, kanian nanresulta itan ed dakel a problema. (Genesis 34:1, 2) Seguradon ansakisakit na interon pamilya no walay kapamilya dan akagaway seksual ya imoralidad!—Proverbio 17:21, 25.
SEKRETO NA MALIKET YA PAMILYA
20. Pian magmaliw ya maliket so pamilya, antoy nepeg a gawaen na kada membro na pamilya?
20 Mainomay ya nasarag iray problema na pamilya no iyaaplika day simbawa ed Biblia. Diad tua, no iyaplika iratan ya simbawa, magmaliw ya maliket so pamilya. Kanian asawan lalaki, aro yoy asawa yo, tan trato yo ra a singa ed impantrato nen Jesus ed kongregasyon to. Asawan bibii, manpasakop kayo ed inkaulo na asawa yo, tan alig yoy alimbawa na samay asawan bii ya nabasad Proverbio 31:10-31. Atateng, ipasal yo ray ananak yo. (Proverbio 22:6) Kaamaan, ‘idaulo yoy dilin sankaabungan yo.’ (1 Timoteo 3:4, 5; 5:8) Tan ananak, unor yo ray atateng yo. (Colosas 3:20) Anggapoy perpekton pamilya, ta amin et nalilingo. Kanian kaukolan ya manpaabeba tan manpeperdonaan so sakey tan sakey.
21. Anto ray balibalin nagawad arapen, tan panon a magmaliw ya maliket so pamilya tayo natan?
21 On, walad Biblia iray dakerakel a makatulong ya simbawa tan bilin parad pamilya. Sakey ni, ibabangat na satan ed sikatayo so nipaakar ed balon mundo nen Jehova a Dios tan say paraison dalin ya panayaman na maliket a totoon mandadayew ed sikato. (Apocalipsis 21:3, 4) Talagan balibali nagawad arapen! Balet natan ni labat et nayarin magmaliw lan maliket so pamilya tayo no unoren tayo ray bilin na Dios ya walad Salita to, say Biblia.
^ par. 15 Pian naprotektaan so ananak, makatulong so kapitulo 32 na libron Manaral Manlapud Sankamaongan a Managbangat, ya im-publish na Saray Tasi nen Jehova.
Manaral Ni
SIOPA RAY MANGGAGAWA NA LINAWA NEN JEHOVA NATAN?
Anto Ita’y Panagdayew na Pamilya?
Amtaen no panon ya ontulong itan pian lalo kayon onapit ed Dios tan mas onapit ed sakey tan sakey.


text:
Mayo 22-28
JEREMIAS 44-48
Kansion 70 tan Pikakasi
Introduksion (3 min. o mas antikey)
KAYAMANAN ED SALITA NA DIOS
“Agmo La ‘Aanapen Iray Angkakabaleg a Bengatla Parad Sarilim’”: (10 min.)
Jer 45:2, 3—Agonigon si Baruc lapud aliway inisip to (jr 104-105 ¶4-6)
Jer 45:4, 5a—Maaron impetek nen Jehova si Baruc (jr 103 ¶2)
Jer 45:5b—Niliktar so bilay nen Baruc lapud nampokus ed no antoy sankaimportantian (w16.07 8 ¶6)
-
Pankotkot na Espiritual a Kayamanan: (8 min.)
Jer 48:13—Akin ya “ibaing na saray Moabita si Kemos”? (it-1-E 430)
Jer 48:42—Akin ya makapabiskeg na pananisia so panangukom nen Jehova sumpad Moab? (it-2-E 422 ¶2)
Antoy naaralan yod babasaen ed Biblia diad sayan simba nipaakar ed si Jehova?
Anto ni ray arum ya espiritual ya kayamanan ya akotkot yo ed babasaen ed Biblia diad sayan simba?
-
Panagbasa ed Biblia: (4 min. o mas antikey) Jer 47:1-7
MAGMALIW YA EPEKTIBO ED MINISTERYO
Unonan Pitongtong: (2 min. o mas antikey) hf—Iparaan so unabung parad ipawil.
Panagpawil: (4 min. o mas antikey) hf—Iparaan so unabung parad ontumbok ya ibisita.
Panagaral na Biblia: (6 min. o mas antikey) lv 199 ¶9-10—Ibangat so iyaaralan no panon so man-research nipaakar ed subok ya naeeksperiensya to.
BILAY NA KRISTIANO
Sikayo Ran Kabataan—Agyo Aanapen Iray Angkakabaleg a Bengatla Parad Sarili Yo: (15 min.) I-play tan pantongtongan so video ya Tepet na Saray Kabataan—Antoy Gawaen Kod Bilay Ko?—Saray Agawad Bilay Da.
Panagaral na Kongregasyon ed Biblia: (30 min.) kr “Seksion 4—Pananalo na Panarian—Legal a Kanepegan ya Mangipulong ed Maong a Balita,” kap. 13 ¶1-10
Manrepaso tan Ibagay Aralen ed Ontumbok a Simba (3 min.)
Kansion 17 tan Pikakasi


text:
Akin ya Importante nin Siansia so Pagmaliw ya Mapaabeba?
“Say karunongan et walad saray mapaabeba.”
KANSIONEN: 38, 69
1, 2. Akin et impulisay na Dios so datin mapaabeban too? (Nengnengen so litratod gapo na artikulo.)
DIAD gapo na uley nen Arin Saul ed Israel nensaman, sikatoy mapaabeba tan rerespetoen. (1 Sam. 9:1, 2, 21; 10:20-24) Balet ag-abayag, wala ray ginawa ton pakanengnengay inkamapalakbat. Nen atrasadon sinmabid Gilgal si propeta Samuel, ag-akaanos si Saul. Manpaparaan lan milaban iray Filisteo tan tataynan la na saray Israelita si Saul. Posiblin inisip to ya, ‘Dapat walay gawaen ko, tan onkiwas ak lan tampol.’ Kanian angiyapay na bagat ed Dios, anggano agto kanepegan ya gawaen itan. Ag-agustoan nen Jehova so ginawa to.
2 Nen sinmabi si Samuel ed Gilgal, binaat toy Saul. Imbes ya awaten nen Saul so panangipetek, sikatoy nambaraan, tinetel toy arum, tan sinali ton palemewen so kasalanan to. (1 Sam. 13:10-14) Ditan ginmapo so nantutumbokan ya aliwliwan agawaan nen Saul ya sengegay impakaekal ton ari tan impulisay nen Jehova. (1 Sam. 15:22, 23) Anggano marakep so gapo na uley nen Saul, aliwliway nansumpalan to.
3. (a) Antoy pangipapasen na dakel a totoo ed inkamapaabeba? (b) Anto ran tepet so kaukolan tayon ebatan?
3 Diad sayan makompetensian mundo, labalabay na dakel so magmaliw ya number one pian napansin ira. Lapud satan et ibabaliwala day pagmaliw ya mapaabeba. Singa bilang, oniay imbaga na sakey ya sikat ya artista a nagmaliw ya politiko: “Agnayarid siak ’tay salitan mapaabeba
AKIN YA IMPORTANTE SO INKAMAPAABEBA?
4. Antoy labay ya ibaga na gawan mapalakbat?
4 Ibabaga na Biblia ya say kabaliktaran na mapaabeba et mapaatagey odino mapalakbat. (Basaen so Proverbio 11:2.) Makabat ya kinerew nen David ed si Jehova: “Amper mo pay lingkor mo ed saray gawan mapalakbat.” (Sal. 19:13) Anto iratay “gawan mapalakbat”? No say sakey et bengatbengat odino basta to labat gawaen so agto kanepegan, sikatoy mapalakbat. Lapud atawir tayon kasalanan, no maminsan et magmaliw itayon ontan. Balet singa ipapanengneng na agawad si Saul, no napasal tayon ipasoot so labay tayo, agmanbayag et ompan ipulisay itayo met na Dios. Oniay nabasad Salmo 119:21 nipaakar ed si Jehova: “Babanoen mo so mapalakbat.” Akin et babanoen to ra?
5. Akin ya ambelat iray gawan mapalakbat?
5 Saray gawan mapalakbat et mas ambelat nen saray agginagalan lingo. Unona, no manpaatagey tayo, agtayo nigagalang si Jehova bilang Soberano. Komadua, no onlampas itayod autoridad ya niiter ed sikatayo, ompan makapikolkol itayo. (Pro. 13:10) Tan komatlo, no naamtaan na arum ya mapalakbat itayo, nayarin nabaingan itayo laingen. (Luc. 14:8, 9) Anggapoy maong ya resulta na saray gawan mapalakbat. Base ed Biblia, naynay ya duga so pagmaliw ya mapaabeba.
ANTO SO INKAMAPAABEBA?
6, 7. Anto so inkamapaabeba?
6 Diad Biblia, say inkamapaabeba et mankabaliksay aliwan malastog odino mamaong. Adeskribe itan ya “mapaabebay nonot.” (Fil. 2:3, paimanod leksab) Say mapaabeban too et balanse panmoria tod saray abilidad tan nagagawaan to, bibidbiren to ray lingo to, tan aawaten to ray suhestion tan ideya na arum. Naliliketan a maong si Jehova ed saray mapaabeba.
7 Base ed Biblia, no mapaabeba tayo et aliwan alablabas so pakanengneng tayod sarili tayo tan amta tayo ray limitasyon tayo. Diad orihinal ya teksto, nidanet ya no amta tayo ray limitasyon tayo, napakiwas tayon respetoen tan maaron tratoen so arum.
8. Anto ray pigaran pakanengnengan na inkamapalakbat?
8 Anto ray pakapatnagan ya magmamaliw tayo lan mapalakbat? Nia ray pigaran pakanengnengan. Ompan atagtagey lay pakanengneng tayod sarili tayo odino saray pribilehyo tayo. (Roma 12:16) Ompan labalabay tayon sikatayoy kawalaan na atension. (1 Tim. 2:9, 10) Odino nayarin ipipilit tayo ray opinyon tayo lapud walay posisyon, koneksion, odino sarilin ideya tayo. (1 Cor. 4:6) No onia lay kakikiwas tayo, ompan agtayo nalilikas ya mapalakbat tayo la manaya.
9. Akin et nagmaliw ya mapalakbat so arum? Mangiter na alimbawa ed Biblia.
9 Anggan siopa et nayarin magmaliw ya mapalakbat no abuloyan ton natalo na saray pilalek na laman anggano temporaryo labat. Lapud makasarilin ambisyon, ibeg, tan agnakontrol ya pasnok, dakel so nagmaliw ya mapalakbat. Singa bilang, binitla na Biblia si Absalom, Uzias, tan Nabucodonosor ya nampatalo ed saray gawa na laman tan dinusa ira nen Jehova lapud inkamapalakbat da.—2 Sam. 15:1-6; 18:9-17; 2 Awa. 26:16-21; Dan. 5:18-21.
10. Akin et agtayo nepeg ya husgaan so motibo na arum? Mangiter na alimbawa ed Biblia.
10 Balet nayarin wala ni arum ya rason no akin ya agnipanengneng na sakey so kapaabebaan. Imanoen irayan alimbawa ed Biblia: Genesis 20:2-7 tan Mateo 26:31-35. Kasin say singa mapalakbat ya inkiwas di Abimelec tan Pedro et lapud mauges ya pilalek da? Odino wala ray agda amtan detalye o agla ra akapan-isip ya maong? Lapud agtayo amtay walad puso na arum, nepeg ya agtayo huhusgaan so motibo ra.—Basaen so Santiago 4:12.
SAY BETANG MO ED UKSOYAN NA DIOS
11. Akin ya kaukolan tayon natalosan no antoy betang tayod uksoyan na Dios?
11 Natulongan itayon magmaliw a mapaabeba no amta tayoy betang tayo ed uksoyan na Dios. Lapud si Jehova et Dios ya organisado, inikdan toy kada sakey ed sikatayo na betang odino responsabilidad ed organisasyon to. Nandurumay betang tayo ed kongregasyon, balet importante so kada sakey ed sikatayo. Lapud agnaparaan ya kaabigan nen Jehova, inikdan toy balang sakey ed sikatayo na nanduruman regalo, karunongan, abilidad, odino talento. Sarag tayon usaren iratan pian sikatoy idayew tayo tan natulongan so arum. (Roma 12:4-8) Inikdan itayo nen Jehova na pribilehyon makapanlingkor ed sikato a kaibad satan so galang, talek, tan responsabilidad.—Basaen so 1 Pedro 4:10.
12, 13. Akin ya agtayo dapat nabigla no manguman so betang tayo ed organisasyon nen Jehova?
12 Balet, aliwan permanente so betang tayo ed organisasyon na Dios. Nayarin manguman-uman itan diad ilabas na panaon. Singa bilang si Jesus. Diad unaan et sikato labat so kaiba nen Jehova. (Pro. 8:22) Insan tinmulong ya nanggawad saray anghel, uniberso, tan too. (Col. 1:16) Diad inlabas na panaon, inawat nen Jesus so balon betang to diad dalin, unona, bilang sakey ya kapangiyanak ya ugaw insan la binmaleg. (Fil. 2:7) Kayari na impatey to, pinmawil si Jesus ed tawen bilang sakey ya espiritu pian magmaliw ya Ari na Panarian na Dios nen 1914. (Heb. 2:9) Tan aliwan satan so sampot ya asainmin to. Kayari na Sanlibon Taon ya Uley to et manguman itan ta iyawat to lay Panarian ed si Jehova pian “say Dios so magmaliw ya alenleneg a Manuley na amin.”—1 Cor. 15:28.
13 Nailaloan tayo met ya diad ilalabas na panaon et manguman-uman iray asainmin tayo, nayarin lapud saray desisyon tayo. Singa bilang, dati et single ka, balet natan et wala lay asawam. Ompan wala la ray anak mo. Odino nayarin maedad ka la tan pinasimplim so bilay mo pian makapanlingkor kan full-time. Diad saratan ya desisyon, walan walay katekep ton pribilehyo tan responsabilidad. Lapud manguuman so sirkumstansya tayo, nayarin ondakel odino ondaiset so nagawaan tayo. Kasin ugaw ka ni odino maedad ka la? Kasin mabiskeg odino maletey so laman mo? Naynay ya ikokonsidera nen Jehova no antoy nasarag tayon gawaen. Makatunongan iray iilaloan tod sikatayo, tan aapresyaen ton maong no antoy nagawaan tayo.—Heb. 6:10.
14. Panon ya makatulong so pagmaliw ya mapaabeba pian kontento tan maliket itayo ed anggan anton situasyon?
14 Maliket si Jesus ed amin ya asainmin to, tan sarag tayo met so magmaliw ya maliket. (Pro. 8:30, 31) Say mapaabeban too et kontento ed saray asainmin tan responsabilidad tod kongregasyon. Aliwan say pakawalaan na pribilehyo ed arapen odino say nagagawaan na arum so pampopokusan to. Imbes, uusaren toy biskeg to pian na-enjoy toy kaplesan ya asainmin to ta ipapasen ton nanlapu itan ed si Jehova. Sakey ni, impapuso ton rerespetoen so betang odino asainmin ya inter nen Jehova ed arum. Makatulong so pagmaliw ya mapaabeba pian maliket tayon pagalangan tan suportaan so arum.—Roma 12:10.
DUGAN PANMORIA ED INKAMAPAABEBA
15. Antoy naaralan tayo ed inkamapaabeba nen Gideon?
15 Maong ya alimbaway Gideon ed inkamapaabeba. Nen unaan ya nampanengneng so anghel nen Jehova ed si Gideon, mapaabeba ton imbagan tampol so kipapasen na panagbilay tan nanlapuan to. (Ukom 6:15) Kayari ton inawat so asainmin ya inter nen Jehova, sineguro to ya natatalosan to no anto ray nakaukolan, tan kinmerew na panangigiya nen Jehova. (Ukom 6:36-40) Makpel si Gideon, balet maalwar tan makatebek. (Ukom 6:11, 27) Agto inusar so asainmin to pian magmaliw ya prominente. Imbes, nen asumpal lay asainmin to, maliket ya pinmawil ed lugar ya nanlapuan to.
16, 17. Anto ray ikokonsidera na mapaabeban too no iisipen ton paaligwasey espiritualidad to?
16 Say pagmaliw ya mapaabeba et agto labay ya ibagan agti la mandampot odino mangawat na kaaruman ya pribilehyo. Papasesegen itayo na Biblia ya paaligwasen tayoy panaglingkor tayo. (1 Tim. 4:13-15) Balet, labay kasin ibaga na satan ya walan naynay so balon asainmin tayo? Andi. Diad tulong nen Jehova, napaaligwas tayoy espiritualidad tayo anggan antoy betang ya niiter ed sikatayo. Sarag tayon itultuloy ya paaligwasen iray inter na Dios ya abilidad tayo tan naaruman iray maabig ya nagagawaan tayo.
17 Antis ya awaten na sakey ya mapaabeban too so balon asainmin to, amtaen to ni no anto ray nakaukolan ed sikato. Isipen to nin maong so sirkumstansya to. Singa bilang, sarag to kasi mangawat na kaaruman ya kimey o responsabilidad balet ta agto napaulyanan iray arum nin importantin bengatla? Sarag to kasin ipasa so arum ya kimey to pian nagawaan toy balon responsabilidad to? No say ebat to ed anggan sakey ed saratan et andi, ompan wala met so arum ya nayarin pangiteran ed balon asainmin. Makatulong so pikakasi tan realistikon panusisa ed sarili tayo pian napaliisan tayoy mangawat na asainmin ya agtayo lanlamang nagawaan tan nasarag. No mapaabeba tayo, agtayo natatakot ya mangibagay andi.
18. (a) No mapaabeba tayo, antoy nepeg tayon gawaen kada walay balon asainmin tayo? (b) Panon ya makatulong so Roma 12:3 pian mansiansian mapaabeba so sakey?
18 No mangawat itayo na balon asainmin, tandaan tayoy alimbawa nen Gideon. Anggapoy nagawaan tayo no agtayo kerewen so panangigiya tan panamendisyon nen Jehova. Diad tua, papasesegen itayon ‘mapaabeban manakar a kaibay Dios tayo.’ (Miq. 6:8) Kanian kada no walay balon responsabilidad tayo, kaukolan tayon ipikasi tan tumboken so ibabaga nen Jehova panamegley na Salita tan organisasyon to. Nepeg ya akaparaan itayon man-adjust pian natumbok tayoy panangigiya nen Jehova. Tandaan ya wala ray nagagawaan tayo aliwan lapud abilidad tayo, noagta lapud mapaabeba si Jehova tan ‘iyaatagey to itayo.’ (Sal. 18:35) No mapaabeba tayon manakar kaibay Dios, ontulong itan pian aliwan alablabas odino melmelag so pangipasen tayod sarili tayo.
19. Akin ya kaukolan tayoy mansiansian mapaabeba?
19 Iiter na mapaabeban too so galang ya kanepegan nen Jehova lapud sikato so Amalsa ed sikatayo tan Soberano ed Uniberso. (Apo. 4:11) Ontulong so inkamapaabeba pian mansiansia tayon kontento tan mabunga ed saray asainmin ya inter na Dios. Napaliisan tayo met iray makapabaing a kagagawa tan napansiansia tayoy pankakasakey tayo ran lingkor nen Jehova. Napakiwas tayo met ya iyuna so pankaabigan na arum, tan napaseseg itayon manalwar pian agmakapanggaway ambelat ya kasalanan. Lapud saraya, importante nin siansia ed saray totoo na Dios so inkamapaabeba, tan papablien nen Jehova iramay mangipapatnag ed satan. Panon to balet no desdesen itayo na arum? Aralen tayod ontumbok ya artikulo no panon tayon mansiansian mapaabeba anggan diad saray mairap ya situasyon.


text:
2017 Programa na Kombension
Nengnengen so eskedyul ed kada agew diad sayan kombension. Ontulong iya pian nitultuloy mon nagawaan so maabig tan nasarag iray subok.
Biernes
Anto ran kualidad so ontulong ed Kristiano pian nasarag to iray subok?
Sabado
Panon tayon tutulongan tan papabiskegen na Makapanyarin Dios tayo?
Simba
Imbaga nen Jesus: “Samay akapansungdo anggad anggaan et sikatoy nilaban.” Anto ray nagawaan mo pian naunor moy imbaga to?
Impormasyon
Ompan interesado kan onatendi ed espisyal iran miting ya nagawa legan na programa. Ontan met, basam no labay mon naamtaan so tungkol ed saray attendant, bautismo, kontribusyon, first aid, lost and found, yurongan, odino pamboluntaryo.
Manaral Ni
SIOPA RAY MANGGAGAWA NA LINAWA NEN JEHOVA NATAN?
Akin ya Onaatendi Iray Tasi nen Jehova ed Saray Asemblea?
Mamitlo ed sakey taon kami mandaragup pian atendian so taloran espisyal ya okasyon. Panon kan minabang ed sarayan pandaragup?


text:
Popular Searches:mangalore girl old manga manga sex fuck manga manga hotty slavery manga manga hottie haired manga manga sister sister manga manga movie bondage manga manga angel boy manga manga peter brother manga manga shades manga hawt hanna mangan mangan lawrence cleveland manga manga daughter wazoo manga brazilian manga livecam manga
anime sister 3d
Views: 12
10:14
s leads to sex with not her
Views: 0
11:39
manga sister gets licked and fucked
Views: 0
05:05
old man casting livecam manga
Views: 3
07:43


text:
APENDISE
Say Katuaan Nipaakar ed Ama, Anak, tan Masanton Espiritu
IBABAGA na saray manisia ed bangat a Trinidad ya say Dios et taloran persona—Ama, Anak, tan Masanton Espiritu. Papanisiaan da ya saratan a taloran persona et nampapara, pareho iran makapanyarin-amin, tan anggapoy gapoan da. Base ed doktrinan Trinidad sirin, say Ama et Dios, say Anak et Dios, tan say Masanton Espiritu et Dios, balet saksakey labat so Dios.
Aminen na dakel a manisia ed Trinidad ya agda nipaliwawa itan ya bangat. Balet parad sikara et bangat itan na Biblia. Diad tua, agbalot nabasay salitan “Trinidad” ed Biblia. Pero, wala kasid Biblia itan ya ideya? Pian naebatan itan, nengnengen tayoy sakey a teksto ya naynay ya uusaren na saray manisia ed Trinidad.
“SAY SALITA . . . SIKATOY DIOS”
Nabasa ed Juan 1:1: “Diad gapoy gapo wala la so Salita. Say Salita kaibay Dios tan sikatoy Dios.” (Maung a Balita) Diad satan met lanlamang a kapitulo, malinew ya impaamta nen apostol Juan ya “say Salita” et si Jesus. (Juan 1:14) Balet, ibabaga na arum ya lapud say Salita et tinawag a Dios, seguradon say Anak tan say Ama et saksakey lanlamang a Dios.
Tandaan a sayan kabiangan na Biblia et insulat ed lenguahen Griego. Sinmabi panaon, impatalos itan ed arum ni ran lenguahe. Balet ag-inusar na arum ya managpatalos na Biblia so balikas ya ‘say Salita sikatoy Dios.’ Akin? Natatalosan day lenguahen Griego ya inusar nen insulat iyan kabiangan na Biblia, kanian imbaga dan nepeg ya duma so pangipatalos ed balikas ya ‘say Salita sikatoy Dios.’ Panon da sirin ya impatalos? Niay pigaran alimbawa: “Say Logos [Salita] et nanlapud Dios.” (A New Translation of the Bible) “Say Salita et sakey a dios.” (The New Testament in an Improved Version) “Say Salita et kaiba na Dios tan walay piparaan na inkapersona to ed Dios.” (The Translator’s New Testament) Base ed saratan a patalos, say Salita et aliwan say Dios a mismo. * Imbes, lapud diad amin ya pinalsa nen Jehova et sikatoy walaan na atagey a posisyon, say Salita et nibagan “sakey a dios.” Say labay ya ibaga dia na termino ya “dios” et “makapanyari.”
AMTAEN IRAY ARUM NIN IMPORMASYON
Dakel so totoon agmakatalos ed lenguahen Griego, samay inusar pian isulat iyan kabiangan na Biblia. Kanian panon mon naamtaan no anton talaga so labay ya ibaga nen apostol Juan? Niay sakey ya alimbawa: Walay ipapaliwawa na sakey ya maestro ed saray estudyante to. Balet nandurumay pakatalos na saray estudyante ed ibabangat to. Antoy gawaen na saray estudyante? Nayarin tepetan day maestro da. Seguradon mas natalosan day leksion no walay kaaruman nin detalye. Mipadpara, pian natalosan mo no anton talagay labay ya ibaga na Juan 1:1, sarag mon nengnengen so Ebanghelyo nen Juan parad kaaruman nin impormasyon nipaakar ed posisyon nen Jesus. Makatulong iray kaaruman ya detalye nipaakar ed satan pian naamtaan moy duga.
Singa bilang, imanom pay kaaruman ya insulat nen Juan ed kapitulo 1, bersikulo 18: “Anggapoy toon akanengneng ed [Makapanyarin-amin a] Dios anggan kapigan.” Balet, anengneng na totoo si Jesus, say Anak, ta imbaga nen Juan ya: “Nagmaliw a too so Salita [Jesus] tan akiayam ed sikatayo. Anengneng miy kagalangan to.” (Juan 1:14, MB) Kanian, panon a magmaliw ya kabiangan na Makapanyarin-amin a Dios so Anak? Imbaga met nen Juan a say Salita et “kaibay Dios.” Panon balet ya say sakey et kaiba na sananey no sikato met lanlamang iman a mismo? Sakey ni, singa nabasad Juan 17:3, malinew ya impanengneng nen Jesus so pidumaan to ed Ama to. Tinawag to so Ama to ya “saksakey a tuan Dios.” Tan diad sampot lan parte na Ebanghelyo nen apostol Juan, oniay konklusyon to: “Nisulat iraya pian manisia kayo a si Jesus so Kristo, say Anak na Dios.” (Juan 20:31) Imanoen ya si Jesus et tinawag ya Anak na Dios, aliwan Dios. Makatulong iyan kaaruman ya impormasyon ed Ebanghelyo nen Juan pian natalosan tayoy Juan 1:1. Si Jesus, say Salita, et nibagan “sakey a dios” ta atagey so posisyon to balet agmipara ed Makapanyarin-amin a Dios.
SEGUROEN IRAY IMPORMASYON
Pawilen tayo pa may alimbawa nipaakar ed sakey a maestro tan saray estudyante to. Kunwari et siansian agni kombinsido so arum, anggano wala ni kaaruman ya eksplinasyon na maestro ra. Antoy gawaen da? Sarag dan tepetan so arum nin maestro parad kaaruman ya impormasyon nipaakar ed satan ya leksion. No say komaduan maestro et ipaseguro ton dugay eksplinasyon na samay unonan maestro, seguradon dakel so nakombinsin estudyante. Mipadpara, no agka segurado no antoy labay ya ibaga na insulat nen Juan nipaakar ed si Jesus tan ed Makapanyarin-amin a Dios, sarag mon amtaen so ibabaga na sananey nin nansulat na Biblia parad kaaruman ya impormasyon. Singa bilang, imanoen pay insulat nen Mateo. Nipaakar ed anggaan na sayan sistema na mundo nen Satanas, insulat to imay imbaga nen Jesus: “Nipaakar ed satan ya agew tan oras et anggapoy siopaman a makaamta, anggan saray anghel ed tawen odino say Anak, noag say Ama labat.” (Mateo 24:36) Panon a prupruebaan na satan ya si Jesus et aliwan Makapanyarin-amin a Dios?
Imbaga nen Jesus a mas dakel ni amta na Ama nen say Anak. Balet, no kabiangan si Jesus ed Makapanyarin-amin a Dios, amta to met komon iray amta na Ama to. Kanian, say Anak tan say Ama et agnayarin manpara. Balet, nayarin ibaga na arum: ‘Imbaga nen Jesus itan nen wadia nid dalin bilang too.’ No bilang tua itan, amay masanton espiritu balet ey? No kabiangan met itan ed saksakey a Dios ya singa say Ama, akin balet et anggapoy imbaga nen Jesus ya amta na masanton espiritu so amta na Ama?
No itultuloy mon aralen so Biblia, nakabisadom so dakel ni ran teksto nipaakar ed satan. Prupuebaan na saratan so katuaan nipaakar ed Ama, Anak, tan masanton espiritu.—Salmo 90:2; Gawa 7:55; Colosas 1:15.